cyanic-selkie/wikianc huggingface dataset:
Slangspinnekopbos
Die slangspinnekopbos (Serruria trilopha) is 'n blomdraende struik wat tot die genus Serruria behoort en deel van die fynbos vorm. Die plant is endemies aan die Wes-Kaap, waar dit slegs voorkom op die Kaapse Skiereiland en Kaapse Vlakte tot by Malmesbury. Die struik is regop en word slegs 80 cm hoog en dra blomme van Augustus tot Oktober.
Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van insekte. Die plant groei in sandgrond op hoogtes van 50-310 m.
In Engels staan dit as die Trident Spiderhead bekend.
Arctotis glabrata
Arctotis glabrata is 'n plant wat hoort tot die genus Arctotis. Die spesie is endemies aan die Wes-Kaap en kom by Montagu voor.
Wasilkif majolika-haan
Wasilkif majolika-haan (Oekraïens: Півник васильківської майоліки) is 'n massa vervaardigde dekoratiewe keramiekhaan van die majolika-fabriek in Wasilkif, aanvanklik ontwerp deur Valerii Protoriev en Nadiia Protorieva. Dit het 'n simbool van veerkragtigheid geword tydens die Russiese inval in Oekraïne, 2022 nadat 'n foto van een van die huise in Borodianka viraal geword het: ten spyte van die woonstel wat byna heeltemal vernietig is, het 'n kombuiskas aan die muur oorleef. By nadere ondersoek is 'n dekoratiewe majolika-haan bo-op dit opgemerk.
Geskiedenis
Die haan, saam met die kombuiskas, is na die uitstalling van die Nasionale Museum van die Revolusie van Waardigheid geneem.
Skeppers
Die werk is aanvanklik verkeerdelik aan Prokop Bidasiuk toegeskryf.
Simbool
Die kombuiskas met 'n haan, wat die bombardement oorleef het en teen die muur gebly het, het 'n simbool van standvastigheid en deursettingsvermoë geword. 'n Meem het verskyn: "Wees so sterk soos hierdie kombuiskas". Dit word ook genoem as 'n simbool van die ontembare Oekraïense gees.
Die haan verskyn in die illustrasies van Olexandr Grekhov, Dima Kovalenko, Inzhyr die Kat. Dit is aktief gesog op plaaslike aanlynmarkplekke.
Die haan het een van die gewilde temas vir pisanka (Paaseiers) geword – byvoorbeeld, die Litause ontwerper Laimės Kūdikis het dit op een geplaas. Tydens die besoek van die Britse premier, Boris Johnson, aan Kijif op 9 April 2022, is beide aan hom en die president van die Oekraïne, Wolodimir Zelenski sodanige haanbekers oorhandig
Hamacantha falcula
Hamacantha falcula is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hamacantha en tot die familie Hamacanthidae. Die wetenskaplike naam van die spesie is die eerste keer geldig gepubliseer in 1874 deur Bowerbank.
Terrence Howard
Terrence Howard (gebore 11 Maart 1969) is 'n Amerikaanse akteur en vervaardiger. Hy is bekend vir sy rolle in die rolprente Crash (2004), Hustle & Flow (2005), Four Brothers (2005), en Iron Man (2008).
Kaapstad-Tripoli-Grootpad
Die Kaapstad-Tripoli-Grootpad is die Trans-Afrika hoofweg drie in die transkontinentale padnetwerk wat ontwikkel is deur Ekonomiese Kommissie van die Verenigde Nasies vir Afrika (UNECA), die Ontwikkelingsbank van Afrika en die Afrika-unie. Die roete het 'n lengte van 10 808 km (6716 myl), het die langste vermiste skakels en vereis die meeste nuwe padkonstruksiewerk.
Suid-Afrika was nie oorspronklik by die roete ingesluit wat vir die eerste keer in die apartheidsera beplan is nie, maar daar word nou erken dat dit sal voortgaan tot in Kaapstad. Daar kan nog steeds na verwys word in dokumente as die Tripoli-Windhoek-hoofweg.
Artabotrys
Artabotrys is 'n boom genus wat hoort tot die Annonaceae familie. In Suid-Afrika kom twee spesies voor: die groothaakbessie, A. brachypetalus en die rooihaakbessie A. monteiroae
Spesies
Daar is 111 spesies wat tot die genus hoort:
Arctotis glandulosa
Arctotis glandulosa is 'n plant wat hoort tot die genus Arctotis. Die spesie is endemies aan die Wes-Kaap en kom by die Piketberg voor.
Quentin Krog
Quentin Krog (gebore 15 April 1983) is 'n Suid-Afrikaanse akteur en regisseur.
Polis (stad)
Polis, meervoud poleis (Oudgrieks: πόλις, πόλεις) beteken stad in Grieks. Dit is ook vir ’n sosiaal-politieke of sosiaal-geografiese gegewe gebruik. Die term dui ook dikwels op ’n Griekse stadstaat.
Malachi Kirby
Malachi Kirby (gebore 20 September 1989) is 'n Engelse akteur. Hy is bekend vir sy rolle in die televisiereekse Black Mirror (2011), Devils (2019), en Curfew (2019).
Polis (stad)
Die Griekse polis het in die Argaïese tydperk ontstaan en het bestaan tot in die Romeinse tyd.
Mudimeli
Mudimeli is 'n nedersetting in Makhado Plaaslike Munisipaliteit in Limpopo, Suid-Afrika.
Capital Group Companies
Capital bied 'n verskeidenheid finansiële dienste aan, waaronder meer as veertig wedersydse fondse wat deur die dogteronderneming American Funds verskaf word, afsonderlik bestuurde portefeuljes (of kollektiewe beleggingstrusts), private ekwiteit, beleggingsdienste vir hoë-waarde-beleggers in die Verenigde State en 'n verskeidenheid dienste wat op institusionele en individuele beleggers dwarsoor die wêreld gemik is.
Glasgow Warriors
Glasgow Warriors is een van die twee professionele rugbyspanne van Skotland. Hulle ding mee in die Guiness Pro14 en die Europese Rugbykampioenebeker. Warriors het die 2014-’15-seisoen van die Pro12 gewen en die eerste Skotse span geword wat in die professionele era van rugby ’n vername toernooi kon wen.
Geskiedenis
Glasgow het in 1996 ’n professionele rugbyspan geword waar dit sedert die stigting van die klub in 1872 ’n amateurklub was. Die span het in 1996 as Glasgow Rugby bekend gestaan voor hulle in 1998 as Glasgow Caledonians bekend gestaan het na ’n samesmelting met die Caledonian Reds. In 2001 het hulle die ‘Caledonians’ laat vaar en weer as Glasgow Rugby bekend gestaan voor hulle in 2005 uiteindelik die Glasgow Warriors geword het.
Heinekenbeker/Rugbykampioenebeker
! width="20"| Seisoen ! width="20"|Poel/Rondte ! width="20"|Pos ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|BP ! width="20"|Punte ! width="250"|Notas
Europese Rugbyuitdaagbeker
! width="20"| Seisoen ! width="20"|Poel/Rondte ! width="20"|Pos ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|BP ! width="20"|Punte ! width="300"|Notas
Huidige span
Glasgow Warriors se span vir die 2017-’18-seisoen:
Argon-40
Argon-40 (chemiese notasie Ar) is 'n stabiele isotoop van argon, 'n edelgas.
Ruschia hamata
Ruschia hamata is 'n vetplant uit die vygiefamilie wat inheems aan Suid-Afrika is en kom in die Noord-Kaap, Noordwes, die Vrystaat asook Lesotho voor. Die plant word ook die beesvygie genoem.
2 Korintiërs
2 Korintiërs is die 8ste boek in die Nuwe Testament van die Bybel. Die tweede brief aan die Korintiërs getuig dat daar 'n gespanne verhouding tussen die gemeente en die apostel was. In die gemeente was daar 'n misverstand oor Paulus se veranderde reisplan en sy gesag as apostel. Deur onderhandelings is die misverstand uit die weg geruim en die goeie verhouding tussen die apostel en die gemeente herstel. Nou skryf Paulus om te verduidelik waarom hy streng teenoor die gemeente opgetree het en ook waarom hy sy reisplan moes verander. Hy betuig sy blydskap oor die versoening en pleit vir hulpverlening aan die behoeftige gelowiges in Judea. Vervolgens verdedig hy sy gesag as apostel: hy het sy bevoegdheid om as apostel op te tree, van die Here ontvang.
Hamacantha esperioides
Hamacantha esperioides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hamacantha en tot die familie Hamacanthidae. Die wetenskaplike naam van die spesie is die eerste keer geldig gepubliseer in 1886 deur Ridley & Dendy.
Artabotrys antunesii
Artabotrys antunesii is 'n struik wat tot die genus Artabotrys behoort en endemies aan Angola is.
Nikolai Pastukhov
Nikolai Pastukhov (13 Mei 1923 – 23 Mei 2014) was 'n Sowjetse akteur. Hy was bekend vir sy rolle in die rolprente Dyadya Vanya (1971), At Home Among Strangers, a Stranger Among His Own (1974), Unfinished Piece for the Player Piano (1977), en Police Academy: Mission to Moscow (1994).
T-54/55 Sowjettenk
Die T-54 en T-55 tenks is 'n reeks bestaande uit hoofgevegstenks (volgens sommige bronne), hoewel nie deur die Sowjet- en Russiese bronne as 'n MBT erken nie, instede geklassifiseer as mediumtenks (die konsep van "hoofgevegstenks" is slegs van toepassing op tenks wat begin het met T-64A, gewapen met 'n 125 mm-tenkkanon) wat ontwerp en gebou was in die Sowjetunie.
Geskiedenis
Die eerste T-54 prototipe verskyn in Maart 1945, net toe die Tweede Wêreldoorlog tot 'n einde kom. Die T-54 bereik volle produksie in 1947 en het die hooftenk vir gepantserde eenhede van die Sowjetleër en weermagte van alle Warskouverdragslande geword. T-54s en T-55s was in baie van die wêreld se gewapende konflikte betrokke tydens die laat 20ste en vroeë 21ste eeu.
Die T-54/55-reeks het uiteindelik die mees-vervaardigde tenk in die geskiedenis geword. Geraamde produksiesyfers vir die reeks wissel van 86 000 tot 100 000. Hulle is vervang deur die T-62, T-64, T-72, T-80 en T-90 in die Sowjet- en Russiese Leërs, maar bly in gebruik in tot 50 ander weermagte wêreldwyd. Sommige het later gesofistikeerde opknappings met nuwe toerusting ontvang.
Sowjettenks kon nooit hul NAVO Koue Oorlogsvyande direk konfronteer in Europa nie. Maar die T-54/55 se eerste verskyning in die Weste in 1960 het aanleiding gegee daartoe dat die Verenigde Koninkryk 'n nuwe tenkkanon, die "Royal Ordnance L7", en die Verenigde State van Amerika die "M60 Patton", ontwikkel het.
Voorgangers: T-34 en T-44
Die T-34 Sowjettenk van die 1940's word beskou as om die beste balans van skietgoed, ('n 76,2 mm kanon), beskerming en mobiliteit te hê vir die koste van 'n tenk van sy tyd ter wêreld. Die tenk se ontwikkeling is nooit tydens die Tweede Wêreldoorlog gestaak nie, en dit het voortgegaan om goed te presteer. Die ontwerpers kon egter nie die nuutste tegnologie of groot ontwikkelings inkorporeer nie, omrede noodsaaklike tenkproduksie nie tydens die oorlog onderbreek kon word nie.
In 1943 het die Morozov-ontwerpburo die vooroorlogse T-34M projek vir die ontwikkeling van die T-44 Sowjettenk hervat. Danksy 'n ruimte-doeltreffende wringstaafsuspensie, 'n dwarsgemonteerde enjin en die verwydering van die rompmasjienkanonnier se bemanningsposisie, het die T-44 ten minste so goed soos die T-34 presteer, maar met aansienlik beter wapens. Die T-44 se grootste nadeel was die klein toring wat nie kragtiger wapens as sy voorganger se 88 mm-tenkkanon kon huisves nie. 'n Tenk met 'n 100 mm-kanonbevestiging was benodig.
Hamacantha hyaloderma
Hamacantha hyaloderma is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hamacantha en tot die familie Hamacanthidae. Die wetenskaplike naam van die spesie is die eerste keer geldig gepubliseer in 1932 deur De Laubenfels.
Adirondackstoel
Die Adirondackstoel is 'n Amerikaanse buitelewe-gemakstoel met breë armleunings, 'n lang skuins rugleuning en 'n sitplek wat hoër aan die voorkant is as by die aansluiting by die rugleuning. Dit is vernoem na die Adirondack-gebergte in die noordooste van New York, Amerika. Die oorspronklike ontwerp het uit 'n klein aantal plat houtplanke bestaan; die agterste gedeelte van die sitplek, wat skuins na onder hel, is tegelykertyd ook die agterste pote van die stoel. Die stoel is gewild as gevolg van die basiese, rustieke ontwerp en gemak.
Die Westport-plankstoel, vernoem na Westport, New York, in die Adirondack-gebergte, waar dit in 1903 deur Thomas Lee vir sy somerhuis ontwerp is, was die voorloper van die Adirondackstoel. Die Westportstoel was 'n baie eenvoudige ontwerp, en het uit net elf stukke hout bestaan.
Lee het die ontwerp van die stoel aan sy vriend, 'n plaaslike skrynwerker, Harry Bunnell gegee. Bunnell het dit as 'stoel', sonder enige verwysing na 'Adirondack', gepatenteer. Bunnell het vir die daaropvolgende twintig jaar of langer, "Westport-stoele" van 'n inheemse hout gemaak. Lee het nie omgegee dat Bunnell wins uit sy ontwerp gemaak het nie, omdat Lee reeds finansieel welvarend was en geen belangstelling in stoelvervaardiging gehad het nie.
Adirondackstoele is oor die algemeen redelik duur omdat dit van duur, skaars houtsoorte soos kiaat, seder, bloekom en ander spesiale houtsoorte gemaak word. Hierdie houtsoorte is sterk en bestand teen die son en reën; dit verweer nie maklik nie. Dit is ook bestand teen roes, muf en insekskade. Goedkoop variasies van dennehout is beskikbaar, maar dit is gewoonlik nie bestand teen langdurige blootstelling aan die elemente van die natuur nie.
Moderne weergawes van die stoele kan egter ook van ander materiale, byvoorbeeld 100% herwinde plastiek en vlekvrye staal gemaak word. As sulks is dit ook in 'n groot verskeidenheid kleure, sowel as variasies van die basiese ontwerp, beskikbaar.
Steampunk
Steampunk (afgelei van die Engelse steam "stoom" en die Amerikaanse term punk "sleg", "waardeloos", met 'n nuwe betekenis wat na 'n alternatiewe leefstyl en estetiek verwys) is 'n literêre stroming wat in die 1980's as 'n subgenre van wetenskapsfiksie en wetenskapsfantasie na vore gekom en intussen tot 'n selfstandige kunsgenre, 'n kulturele beweging met sy eie styl, estetiek en subkultuur ontwikkel het.
Kenmerkend vir steampunk is die kombinasie van moderne, teenwoordige en futuristiese tegnologie met tegniese middele, materiale, kultuur, mode en estetiek wat aan die Victoriaanse tydperk ontleen is, maar op 'n geïdealiseerde manier vervreem word om 'n unieke tegnologiese retrostyl te skep. So word na steampunk dikwels ook verwys as retro-futurisme. Steampunk berus dus op 'n toekomsvisie soos dit moontlik in die Victoriaanse tydperk gestel sou word het. Dit is ook verwant aan die Neo-Victoriaanse beweging wat fokus op die estetika wat dié van die Victoriaanse en Edwardse skoonheid met moderne beginsels en tegnologie saamsmelt.
As 'n letterkundige genre het Steampunk sy oorsprong in die romans van vroeë wetenskapsfiksieskrywers soos Jules Verne (20 000 myl onder die see, oorspronklike Franse uitgawe in 1869-70 gepubliseer) en H.G. Wells (Tydmasjien; in Engels in 1904 gepubliseer). Moderne Steampunk-romans, wat in die Victoriaanse tydperk afspeel, beskryf 'n distopiese, kontrafaktiese (alternatiewe) of virtuele geskiedenis. Steampunk word dikwels as 'n variant van wetenskapsfiksie beskou en val dus in die kategorie van alternatiewe wêreldgeskiedenisse.
In die Afrikaanse wetenskapsfiksie bestaan steampunk glad nie. Clint Eastwood van Wyk en die moordenaarsklok (2015) deur Pieter Verwey is wel 'n Afrikaanse fantasieboek wat sterk steun op steampunkelemente.
Arctotis gowerae
Arctotis gowerae is 'n plant wat hoort tot die genus Arctotis. Die spesie is endemies aan die Wes-Kaap.
Roger Howarth
Roger Howarth (gebore 13 September 1968) is 'n Amerikaanse akteur. Hy is bekend vir sy rolle in die televisiereekse As the World Turns (1956), General Hospital (1963), One Life to Live (1968), en The Flash (2014).
Argon-36
Argon-36 (chemiese notasie Ar) is 'n stabiele isotoop van argon, 'n edelgas. Dit is een van die drie stabiele isotope van die element, naas argon-38 en argon-40. Die voorkoms van argon-36 op aarde bedra 0,3365%.
Kwasi-stabiliteit
Wetenskaplikes vermoed dat Argon-36 via dubbele betaverval oorgaan na die stabiele isotoop swawel-36. Die vervalenergie bedra −1611,87 keV. Die halfleeftyd is nogtans baie lank.
Vervalproduk
Argon-36 ontstaan onder meer tydens die radioaktiewe verval van chloor-36, kalium-36 en kalsium-37.
Chondriete
Argon-36 is 'n oerisotoop en sy volopheid word soms vergelyk met ander oerisotope s'n, byvoorbeeld in die studie van meteoriete. Koolstofhoudende chondriete bevat volop argon en neon. Die gasse is in die kristalrooster van die meteoriet opgesluit en kan by verhitting tot 950 K vrygestel en gemeet word. Die radiogene argon word makliker vrygestel as die oerisotoop argon-36. Vir neon is dit anders. Die verhouding van die oerisotope Ne en Ar wissel tussen 0,005 en 22, wat aandui dat groot fraksionering deur diffusieverlies plaasgevind het.
Ivan Perestiani
Ivan Perestiani (13 April 1870 – 14 Mei 1959) was 'n Sowjetse regisseur, akteur, en skrywer. Hy was bekend vir sy rolle in die rolprente Suramis tsikhe (1922), Krasnye dyavolyata (1923), Sami sitsotskhle (1924), en Anush (1931).
Manna
Manna kan na een van die volgende verwys:
Ha-Davhana
Ha-Davhana is 'n nedersetting in Makhado Plaaslike Munisipaliteit in Limpopo, Suid-Afrika.
Hamacantha integra
Hamacantha integra is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Jules Knight
Jules Knight (gebore 22 September 1981) is 'n Engelse sanger en akteur. Hy is bekend vir sy rolle in die rolprent Tokyo Trial (2017) en in die televisiereekse Holby City (1999) en The Royals (2015).
Hartley Power
Hartley Power (14 Maart 1894 – 29 Januarie 1966) was 'n Amerikaanse akteur. Hy was bekend vir sy rolle in die rolprente Evergreen (1934), Roman Holiday (1953), en Man with a Million (1954), en in die televisiereeks BBC Sunday-Night Theatre (1950).
Chloor-37
Chloor-37 (chemiese notasie Cl) is 'n stabiele isotoop van chloor.
KMR
Die kern het nes chloor-35 s'n 'n kernspin van I=3/2 en daardeur 'n kwadrupool. Die verbreding van die pieke wat hierdeur veroorsaak word, is effens minder as vir chloor-35, maar die gevoeligheid en die aanwesigheid is kleiner. Dit lei tot 'n gevoeligheid by natuurlike isotoopsamestelling van slegs 6,58 x 10-4 keer die proton s'n. Die ander isotoop word baie meer gebruik vir kernmagnetiese resonansie.
Neutrino-deteksie
Hoewel die son vir die aarde met baie neutrino's bombardeer, is dit moeilik om hulle waar te neem en om instrumente te bou wat dit vermag. Davis het die chloor-37-isotoop hiervoor gebruik. Die kernreaksie is:
Die argon-isotoop wat gevorm word het 'n halfleeftyd van 35 dae. Davis se instrument het bestaan uit 'n met 100 000 gallon gevulde vat wat een myl ondergronds in die Homestake goudmyn geplaas is. Die gevormde radioaktiewe argon is met helium uit die vloeistof gespoel en versamel. Die radioisotoop se verval verloop deur elektronvangs:
Die teruggevormde chlooratoom is aanvanklik in 'n opgewekte toestand en verval met vrystelling van fotone wat gemeet kan word.
Davis se eksperiment het net 'n derde van die verwagte neutrino's gewys. Later is dit verklaar deur die vermoë van neutrino's om van "aroma" te verander. Net een van die drie aromas wys die bostaande reaktiwiteit.
Isotoopverhoudings
Die waarde van δCl-isotoopverhouding wissel hier op aarde gewoonlik nie meer as van -4‰ tot +3‰ nie. Uitsonderings is poriewater in neerslae wat waardes van -8‰ kan bereik, natuurlike perchlorate wat wissel van -15 to +7‰ en vulkaniese gasse wat tot +20‰ kan bereik.
Op die maan is dit heeltemal anders. Daar is waardes gevind wat wissel van -4 tot +34 ‰
Die standaard wat gebruik word, heet SMOC (Standard Mean Ocean Chloride) en is die gemiddelde verhouding wat in oseaanwater aangetref word.
Trans-Sahel-Grootpad
÷
Die Trans-Sahel-Grootpad is 'n transnasionale hoofwegprojek, dit is Trans-Afrika hoofweg 5 in die transkontinentale padnetwerk. Die doel is om die hoofweg te plavei, te verbeter en makliker grensformaliteite te verskaf op 'n roete deur die suidelike rand van die Sahel-streek in Wes-Afrika tussen Dakar, Senegal in die weste en Ndjamena, Tsjad, in die ooste. Alternatiewe name vir die hoofweg is die Dakar-Ndjamena-hoofweg of Ndjamena-Dakar-hoofweg.
Die hoofweg loop deur sewe lande en vyf nasionale hoofstede, en verbind streke van soortgelyke klimaat en omgewing wat reeds eeue lank kulturele en handelsbande het. Dit is een van twee Oos-Wes transnasionale verbindings in Wes-Afrika en loop in die binneland vir die meeste van sy lengte, ongeveer parallel met die Trans-Wes-Afrika-kushoofweg met 'n skeiding van ongeveer 900 km (559 myl).
Matt Lacey
Matt Lacey (gebore 1987) is 'n Engelse akteur. Hy is bekend vir sy rolle in die rolprent Life Goes On (2009) en in die televisiereekse EastEnders (1985), EastEnders: E20 (2010), en Cuckoo (2012).
Abel Azcona
Abel Azcona (gebore 1 April 1988 in Madrid) is 'n kunstenaar wat bekend staan as die enfant terrible van Spaanse kontemporêre kuns. Sy werk, met duidelike outobiografiese en politieke aspekte druk 'n diepliggende opstand teen die samelewing uit. Dit word gemanifesteer in artistieke media wat gebore is in opvoerings en ontwikkel word tot uitstallings, beeldhouwerke, videokuns, skilderkuns of skryfwerk, met letterkundige werke van opstelle tot literêre of gedenktekste. Sy eerste werke het gehandel oor persoonlike identiteit, geweld en die grense van pyn, wat ontwikkel het tot werke van kritiese, politieke en maatskaplike aard.
Sy werk is te sien in galerye en uitstallings regoor die wêreld en het internasionale aandag getrek, insluitende die Arsenaal van Venesië, die Asian Art Biennale in Dhaka en Taipei, en die tweejaarlikse uitstalling in Lyon, die International Miami Performance festival en die tweejaarlikse Bangladesh Live Art Biennial. Daarbenewens is Azcona se werke teenwoordig in verskillende nasionale en internasionale museums en kultuursentrums, soos die Malaga Sentrum vir Kontemporêre Kuns, die Museum van Moderne Kuns in Bogotá, die Art League Houston, die Museum Leslie Lohman van New York en die Círculo de Bellas Artes in Madrid. Die Museum van Kontemporêre Kuns in Bogotá het in 2014 'n retrospektiewe uitstalling van sy kunswerke vertoon.
Argon-38
Oerisotoop
Argon-36 en argon-38 is oerisotope wat in die nukleosintese binne sterre gevorm word, terwyl argon-40 hoofsaaklik 'n radiogene vervalproduk van K is. In die son se atmosfeer oorheers die oerisotope. Die isotoopverhouding is omtrent 84:15:1. Hier op aarde verteenwoordig die radiogene isotoop 99,6% van die atmosfeer se argon.
Jackson-Gwilt-medalje
Die Jackson-Gwilt-medalje is 'n toekenning wat sedert 1897 deur die Royal Astronomical Society (RAS) uitgereik is. Die oorspronklike kriteria was vir die uitvinding, verbetering of ontwikkeling van astronomiese instrumentasie of tegnieke; vir prestasie in observasionele sterrekunde; of vir prestasie in navorsing in die geskiedenis van sterrekunde. Vanaf 2017 is die geskiedenis van die sterrekunde -kategorie verwyder en oorgedra na 'n nuwe toekenning, die Agnes Mary Clerke-medalje.
Die frekwensie van die medalje het oor tyd verander. Aanvanklik was dit onreëlmatig, met gapings van tussen drie en vyf jaar tussen toekennings. Vanaf 1968 is dit elke drie jaar gereeld toegeken; vanaf 2004 elke twee jaar; en sedert 2008 is dit elke jaar toegeken. Die toekenning is vernoem na Hannah Jackson (gebore Gwilt). Sy was 'n niggie van Joseph Gwilt ('n argitek en genoot van die Royal Astronomical Society) en dogter van George Gwilt ('n ander genoot); Hannah het die oorspronklike fondse vir die medalje geskenk. Dit is die tweede oudste toekenning wat deur die RAS uitgereik is, na die Goue Medalje.
Lys van Wenners
Bron tensy anders aangedui:
Trans-Wes-Afrikakus-Grootpad
Die Trans-Wes-Afrikakus-Grootpad is 'n transnasionale hoofwegprojek om 12 Wes-Afrika-kuslande in die noord-weste van die streek te skakel, van Mauritanië na Nigerië in die ooste, met voerderpaaie tussen twee reeds bestaande land-ingeslote lande, Mali en Burkina Faso.
Die oostelike einde van die hoofweg is by Lagos, Nigerië. Sommige organisasies soos die Ekonomiese Gemeenskap van Wes-Afrika-state (ECOWAS) oorweeg dit om die westelike einde by Nouakchott, Mauritanië te maak, terwyl ander soos die Ekonomiese Kommissie van die Verenigde Nasies vir Afrika dit oorweeg om Dakar, Senegal die einde te maak.
Andokides-skilder
Die Andokides-skilder was ’n potskilder in Argaïese Griekeland wat van omstreeks 530-515 v.C. aktief was. Hy het nie sy werke onderteken nie; hy is genoem na Andokides, die pottebakker vir wie hy gewerk het. Hy was waarskynlik die uitvinder van die rooifiguurstyl in potskildering.
’n Nuwe styl
Andokides het begin werk in die tyd toe die swartfiguurstyl in potskildering oorheers het. Hy was waarskynlik ’n student van Exekias, ’n meester van die kunsvorm. Die swartfiguurstyl, waarin detail met inkepings geskep is, het omstreeks die laat 6de eeu v.C. sy tegniese perke bereik. Die Andokides-skilder het ná ’n paar toetse met wit verf die proses omgeruil: hy het die agtergrond swart geverf in plaas van die figure. Die figure is in rooi verf aangebring en besonderhede kon dus duideliker daarop aangebring word met ’n fyn kwas en donkerder verf.
Die eerste bewyse van dié nuwe tegniek – wat stelselmatig versprei en die kuns later oorheers het – dateer uit 530 v.C. Tydens ’n oorgangstyd het die Andokides-skilder potte gemaak met die swartfiguurstyl aan die een kant en die rooifiguurstyl aan die ander kant. Dit was vermoedelik toetsstukke waarmee het die nuwe tegniek aan klante gewys het. Daarna het hy net die nuwe tegniek gebruik.
Ook ander kunstenaars het dié styl gevolg, maar die meeste kenners stem saam dat die Andokides-skilder se werke ’n paar jaar ouer is as dié van die ander kunstenaars, wat beteken hy was waarskynlik die uitvinder van die tegniek.
Die Andokides-skilder se gunsteling-onderwerp was mitologiese tonele met gode en helde. Herakles was sy geliefkoosde karakter.
Enfant terrible (uitdrukking)
Enfant terrible is 'n uitdrukking van Franse oorsprong wat letterlik vertaal "verskriklike kind" beteken, en in die letterlike betekenis as aanduiding geld vir 'n kind wat sy ouers in verleentheid bring deur ontydig geplaaste opmerkings of ongepaste handelinge.
Kaapstad-Kaïro-Grootpad
Die Kaapstad-Kaïro-Grootpad is die Trans-Afrika hoofweg 4 in die transkontinentale padnetwerk wat ontwikkel is deur Ekonomiese Kommissie van die Verenigde Nasies vir Afrika (UNECA), die Ontwikkelingsbank van Afrika, en die Afrika-unie. Die roete met 'n lengte van 10 228 km is in die laat 19de eeu die eerste keer voorgestel as die Kaap-Kaïropad, in 'n poging soortgelyk aan die Kaap-Kaïro-spoorweg wat die Britse Ryk se kolonies in Oos-Afrika verbind het.
Roete
Die roete strek deur Egipte, Soedan, Ethiopië, Kenia, Tanzanië, Zambië, Zimbabwe, Botswana en Suid-Afrika. Die konstruksie van 'n pad langs dié roete is oorspronklik voorgestel om die Britse Ryk te bevorder met Cecil Rhodes wat die plan vir die Kaap-Kaïropad bepleit het. Met die moderne herlewing van die plan in die 1980's, was Suid-Afrika nie deel van die roete tydens die apartheidsera nie, maar daar is nou erken dat dit tot in dié land sal strek. Die konsultante het Pretoria as die eindpunt voorgestel, wat ietwat arbitrêr lyk. Kaapstad, met sy belangrike hawe, word eerder beskou as die suidelike punt van die plaaslike paaie in die Suider-Afrikaanse Ontwikkelingsgemeenskapslande.
Die hoofweg kan in dokumente na verwys word as die Kaïro-Gaborone-hoofweg of Kaïro-Pretoria-hoofweg.
Trent Bridge
Trent Bridge is 'n krieketveld in Engeland wat meestal gebruik word vir toets-, internasionale eendag- en graafskapskrieket. Dit is geleë in West Bridgford, Nottinghamshire, net oorkant die Trentrivier by die stad Nottingham.
Trent Bridge is ook die hoofkwartier van Nottinghamshire County Cricket Club. Benewens internasionale krieket en Nottinghamshire se tuiswedstryde het die veld twee keer die eindwedstryd van die Twintig20-beker aangebied. Trent Bridge is al tydens vyf krieketwêreldbekertoernooie vir wedstryde ingespan: in 1975, 1979, 1983, 1999 en 2019.
Hamacantha mindanaensis
Hamacantha mindanaensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hamacantha en tot die familie Hamacanthidae. Die wetenskaplike naam van die spesie is die eerste keer geldig gepubliseer in 1925 deur Wilson.
Hamacantha popana
Die spons behoort tot die genus Hamacantha en tot die familie Hamacanthidae. Die wetenskaplike naam van die spesie is die eerste keer geldig gepubliseer in 1935 deur De Laubenfels.
Trans-Sahara-Grootpad
Die Trans-Sahara-Grootpad is 'n transnasionale hoofwegprojek, dit is Trans-Afrika hoofweg 2 in die transkontinentale padnetwerk. Die doel is om die hoofweg te plavei, te verbeter en makliker grensformaliteite te verskaf op 'n bestaande handelsroete deur die Sahara-woestyn. Dit loop tussen Noord-Afrika (begrens deur die Middellandse See in die noorde) en Wes-Afrika (begrens deur die Atlantiese Oseaan in die suide) van Algiers in Algerië tot by Lagos in Nigerië. Dit het die alternatiewe name van die Algiers-Lagos-hoofweg of Lagos-Algiers-hoofweg.
Die Trans-Sahara-Grootpad is een van die oudste transnasionale paaie in Afrika en een van die mees volledige, nadat dit voorgestel is in 1962 en met die konstruksie van die afdelings in die Sahara begin is in die 1970's. Die sentrale gedeelte word nog min gebruik en vereis nog steeds spesiale voertuie en voorsorgmaatreëls wat geneem moet word om die geharde omgewing en klimaat in die middel van die woestyn te oorleef.
Boris Plotnikov
Boris Plotnikov (2 April 1949 — 2 Desember 2020) was 'n Sowjetse en Russiese akteur. Hy was bekend vir sy rolle in die rolprente The Ascent (1977), The Cold Summer of 1953 (1988), en Pushkin: Poslednyaya duel (2006).
PUTCO
PUTCO (die Public Utility Transport Company) verskaf busvervoer in Gauteng, Limpopo en dele van Mpumalanga. Die firma is gestig op 1 Junie 1945 met as doel die vervoer van swart pendelaars tussen die townships en hul werkplekke in en rondom Johannesburg.
Bleu Landau
Bleu Landau (gebore 5 April 2005) is 'n Engelse akteur. Hy is bekend vir sy rolle in die rolprent King Arthur: Legend of the Sword (2017) en in die televisiereekse Children in Need (1980) en EastEnders (1985).
Charles Howerton
Charles Howerton (gebore 24 Junie 1938) is 'n Amerikaanse akteur. Hy is bekend vir sy rolle in die televisiereekse My Name Is Earl (2005), Justified (2010), Superstore (2015), en American Crime Story (2016).
Ruschia rigens
Ruschia rigens is 'n vetplant uit die vygiefamilie wat endemies aan Suid-Afrika is en kom in die Vrystaat voor.
Ruschia foliosa
Ruschia foliosa is 'n vetplant uit die vygiefamilie wat endemies aan Suid-Afrika is en kom in die Noord-Kaap, Oos-Kaap en die Wes-Kaap voor.
Ben Lamb (akteur)
Ben Lamb (gebore 24 Januarie 1989) is 'n Engelse akteur. Hy is bekend vir sy rolle in die rolprente Divergent (2014) en Now You See Me 2 (2016), en in die televisiereeks Knightfall (2017).
C. Thomas Howell
C. Thomas Howell (gebore 7 Desember 1966) is 'n Amerikaanse akteur, vervaardiger, en regisseur. Hy is bekend vir sy rolle in die rolprente E.T. the Extra-Terrestrial (1982), The Outsiders (1983), The Hitcher (1986), en The Amazing Spider-Man (2012).
Tuin van Wellus
thumb|550px|Jheronimus Bosch, Tuin van Wellus, olie op eikepanele, 205,5 x 384,9 cm, Museo del Prado, [[Madrid.]] Die Tuin van Wellus is die moderne titel van 'n triptiek (kunswerk met drie panele) in olie op eikepanele wat die Ou Nederlandse meester Jheronimus Bosch tussen 1490 en 1510 geskilder het, toe hy tussen 40 en 60 jaar oud was. Dit word sedert 1939 in die Museo del Prado in Madrid, Spanje, gehou.
Omdat min bekend is oor Bosch se lewe en bedoelings, wissel vertolkings van sy skildery van 'n vermaning teen vleeslike wellus tot 'n ernstige waarskuwing van die gevare van die lewe se versoekings tot 'n uitlokking tot die uiterste seksuele genot. Die ingewikkeldheid van die simbolisme, veral van die sentrale paneel, het oor die eeue gelei gelei tot uiteenlopende interpretasies. 20ste-eeuse kunshistorici kan nie saamstem of die triptiek se middelste paneel 'n morele waarskuwing of 'n panorama van wellus is nie.
Bosch het drie groot triptieke geskilder; die ander twee is van omstreeks 1482 en 1516. Dit kan van links na regs gelees word en elke paneel is noodsaaklik vir die betekenis van die geheel. Elk van die drie werke verteenwoordig aparte, maar verwante temas oor geskiedenis en geloof. Triptieke uit dié tydperk was gewoonlik bedoel om in vervolging gelees te word, met die linker- en regterpanele wat dikwels onderskeidelik die tuin van Eden en die Laaste Oordeel uitbeeld, terwyl die hoofonderwerp in die middelste paneel behandel is. Dit is onbekend of die Tuin as 'n altaarskildery bedoel was, maar die buitengewone onderwerp daarvan laat die meeste mense dink dit was waarskynlik nie vir 'n klooster of kerk bedoel nie, maar vir 'n niegeestelike koper.
Buitekant
Wanneer die triptiek se kantpanele toe is, raak die buitenste ontwerp sigbaar. Dit het nie veel kleur nie, moontlik omdat Nederlandse triptieke so geskilder is, maar ook dalk omdat dit wys die skildery beeld 'n tyd uit voor die skepping van die son en die maan, wat volgens die Christelike teologie geskep is "om lig aan die aarde te verskaf". Die tipiese vaal buitepanele beklemtoon ook die helder kleure van die binnekant.
Daar word algemeen geglo die buitepanele beeld die skepping van die aarde uit, met groenigheid wat pas die aarde begin oortrek het. God, met 'n kroon op die kop, kan as 'n klein figuur links bo gesien word. Bosch wys God as die Vader, wat met 'n Bybel op sy skoot sit en die aarde skep met 'n passiewe "laat daar lig wees".
Bo hom is 'n aanhaling uit Psalm 33: Ipse dīxit, et facta sunt: ipse mandāvit, et creāta sunt – "Wat die Here sê, gebeur, alles wat Hy doen, staan vas." Die aarde is omring deur 'n deurskynende sfeer, wat dui op die uitbeelding van die geskepte wêreld as 'n kristalsfeer wat deur God of Christus vasgehou word.
Ondanks die teenwoordigheid van plantegroei, bevat die aarde nog geen menslike of dierelewe nie, wat aandui die toneel beeld die Bybelse derde dag uit.
Om die binnekant van die aarde is die see, wat veral verlig word deur ligstrale wat deur die wolke skyn. Die beeld is van 'n onbevolkte aarde wat net uit rotse en plante bestaan en 'n sterk kontras vorm met die binnepaneel, wat 'n paradys vol lustige lewe wys.
Binnekant
Geleerdes het al voorgestel dat Bosch die buitepanele gebruik het om 'n Bybelse toneel te vestig vir die binnepanele, en dit speel dus in 'n vroeëre tyd af. Die sentrale paneel het 'n hemelse en helse toneel aan weerskante. Die tonele wat in die triptiek uitgebeeld word, volg vermoedelik 'n chronologiese volgorde: van links na regs verteenwoordig hulle Eden, die tuin van wellus, en hel. God verskyn aan die linkerkant as die skepper van die mens, terwyl die nalating van die mens om sy wil te volg, regs uitgebeeld word.
Alexey Pokrovsky
Alexey Pokrovsky (1 Maart 1924 – 30 Augustus 2009) was 'n Sowjetse akteur. Hy was bekend vir sy rolle in die rolprente Zvezda (1953), True Friends (1954), en Veroy i pravdoy (1979).
Tuin van Wellus
Binnekant
260px|thumb|Naakte figure wat op verskeie maniere plesier soek, sentrale paneel (detail). Anders as in Bosch se twee ander triptieke, is God nie in die middelste paneel teenwoordig nie. Die sentrale paneel beeld eerder die mens uit wat doen wat hy wil – met naakte mans en vroue wat op verskillende maniere plesier soek. Volgens sommige vertolkings wys die regterpaneel God se straf in 'n heltoneel.
Volgens die kunshistorikus Charles de Tolnay wys die uitlokkende blik van Adam op die linkerpaneel reeds God se afnemende invloed op die nuut geskepte aarde. Diè mening word versterk deur die uitbeelding van God in die buitenste panele as 'n klein figuur in vergelyking met die grootsheid van die aarde. Volgens Hans Belting toon die drie binneste panele rofweg die Ou Testamentiese idee dat daar voor die Sondeval nie 'n gedefinieerde grens was tussen goed en sleg nie; die mensheid was in sy onskuld onbewus van gevolg.
Linkerpaneel
thumb|links|240px|Detail van die linkerpaneel, wat [[God, Adam en Eva in die tuin van Eden uitbeeld.]]
Die linkerpaneel (wat soms die Vereniging van Adam en Eva genoem word) beeld 'n toneel in die tuin van Eden uit wat algemeen vertolk word as die oomblik toe God Eva aan Adam bekendstel. Die skildery wys Adam nadat hy uit 'n diep slaap ontwaak het en God sien wat Eva se pols vashou en 'n teken gee dat hy die verbintenis tussen hulle goedkeur. God lyk hier jonger as op die ander panele en het blou oë en goue krulhare. Dit kan 'n manier van die kunstenaar wees om die begrip uit te beeld van Christus as die inkarnasie van die Woord van God. God se regterhand is opgelig in 'n seëngebaar, terwyl hy Eva se pols met sy linkerhand vashou.
thumb|220px|'n Swerm [[voëls vlieg deur die gate van 'n hutvormige struktuur links op die agtergrond van die linkerpaneel.]] Die omringende landskap is vol hutvormige strukture, sommige van klip terwyl ander minstens gedeeltelik organies is. Agter Eva speel konyne, wat vrugbaarheid simboliseer, in die gras en 'n drakebloedboom aan die teenoorgestelde kant verteenwoordig vermoedelik die ewige lewe. Op die agtergrond is verskeie diere wat Europeërs destyds as eksoties sou beskou het, soos 'n kameelperd, 'n olifant en 'n leeu wat op die punt is om sy prooi te eet. Uit 'n gat op die voorgrond kom voëls en ander diere met vlerke – sommige is realisties en ander nie. Agter 'n vis is iets wat lyk soos 'n mens met 'n eendebek in 'n top met kort moue en 'n kappie wat 'n boek vashou asof hy lees. Heel links hou 'n kat 'n akkedisagtige dier in sy bek. Belting het waargeneem die diere voor is baie verbeeldingryk, terwyl dié in die middel en agter geskilder is uit reisgeskrifte van dié tyd.
Volgens die kunshistorikus Virginia Tuttle is die toneel "hoogs onkonvensioneel" en kan dit nie verbind word met enige van die gebeure uit Genesis wat tradisioneel in Westerse kuns uitgebeeld word nie. Van die beelde kontrasteer met die onskuld wat in die tuin van Eden verwag sou word. Tuttle en ander resensente vertolk Adam se blik op sy vrou as wellustig, en 'n aanduiding van die Christelike idee dat die mens van die begin af gedoem was. Gibson glo Adam se gesigsuitdrukking toon nie net verbasing nie, maar ook afwagting. Volgens 'n algemene geloof in die Middeleeue sou Adam en Eva voor die Sondeval seks kon hê net om voort te plant, sonder wellus. Baie het geglo die eerste sonde nadat Eva van die verbode vrug geëet het, was seksuele wellus. Aan 'n boom regs in die middel krul 'n slang om die stam van 'n boom, terwyl 'n muis regs van hom voorkom. Volgens Fraenger is albei diere universele falliese simbole.
Sentrale paneel
thumb|220px|'n Groep naakte vroue op die sentrale paneel. Die kop van die een is versier met twee [[kersies, 'n simbool van trots. Aan haar regterkant drink 'n man wellustig uit 'n organiese houer. Agter die groep dra 'n man 'n paartjie in 'n skulp. ]] thumb|links|240px|Die middelste bol in die sentrale paneel se boonste agtergrond is 'n mengsel van klip en organiese materiaal. Dit is versier met naakte figure wat saam en saam met ander wesens baljaar. Sommige wesens is realisties en ander nie. thumb|220px|Drie figure wat met hare bedek is en vermoedelik die oermens voorstel. Regs onder in 'n grot is die enigste man met bruin hare. Hy is ook die enigste geklede figuur.
Die lug van die sentrale paneel (220 × 195 cm) stem presies ooreen met dié van die linkerpaneel, terwyl die posisie van sy middelste poel en die meer daaragter dieselfde is as die meer in die vroeëre toneel. Die middelste beeld bevat die uitgebreide tuinlandskap wat aan die triptiek sy naam gee. Die gesamentlike horison dui op 'n ruimtelike verbintenis tussen die twee tonele. Die tuin is vol naakte mans en vroue, asook 'n verskeidenheid diere, plante en vrugte.
Die toneel is nie die paradys wat links uitgebeeld word nie, maar lyk ook nie soos die aarde nie. Fantasiefigure meng met realistiese figure; vrugte wat andersins gewoon is, is reusagtig. Die figure is betrokke in 'n verskeidenheid amoreuse sportsoorte en bedrywighede, twee-twee of in groepe. Volgens Gibson tree hulle "openlik en sonder skaamte" op, terwyl Dixon skryf die menslike figure toon 'n "sekere adolessente seksuele nuuskierigheid".
Baie van die menslike figure verlustig hulle in 'n onskuldige, selfbehepte soort vreugde terwyl hulle aan 'n verskeidenheid bedrywighede deelneem; sommige lyk of hulle sintuiglike genot ervaar, ander speel sonder selfbewustheid in die water, en nog ander baljaar saam met ander kreature in vleie en lyk of hulle een met die natuur is. In die middel van die agtergrond styg 'n groot, blou bol wat soos 'n vrugtepeul lyk, uit die middel van die meer. In die ronde venster kan 'n man gesien word wat sy regterhand naby sy maat se geslagsdele hou, en die kaal sitvlak van nog 'n figuur kan naby hulle gesien word. Volgens Fraenger kan die erotiek van die sentrale paneel beskou word as óf 'n voorstelling van spirituele oorgang óf 'n korrupte speelplek.
Heel regs voor op die sentrale paneel staan vier figure: drie met 'n ligte velkleur en die ander een donker. Die figure met ligte velle, twee mans en 'n vrou, is van kop tot tone met ligbruin liggaamshare bedek. Geleerdes stem saam dat dié drie harige figure die wilde of oermens verteenwoordig, maar nie oor die simboliek van hulle insluiting nie. Die kunshistorikus Patrik Reuterswärd meen byvoorbeeld hulle kan as die "edele barbaar" beskou word wat 'n "verbeelde alternatief vir ons beskaafde lewe" verteenwoordig en 'n "duideliker primitivistiese hoedanigheid" aan die paneel verleen. Die skrywer Peter Glum beskou die figure weer as intrinsiek verweef met hoerery en wellus.
In 'n grot regs onder hulle wys 'n man na 'n vroulike figuur, wat ook met hare bedek is. Die man is die enigste wit figuur met donker hare en dit lyk of hy die enigste een is met klere aan. Fraenger skryf:
thumb|links|240px|'n Groep figure pluk vrugte van 'n boom. Die man wat na die vrou wys, is al beskryf as die klant van die skildery (Fraenger in 1947), as iemand wat Adam verdedig en vir Eva die skuld gee (Dirk Bax in 1956), as Johannes die Doper in sy kameelvel (Isabel Mateo Goméz in 1963) en as 'n selfportret. Die vrou onder hom lê in 'n deursigtige, halfsilindriese skerm met haar mond verseël, maniere om te wys sy bewaar 'n geheim. Links van hulle lê 'n man op wat soos 'n reusagtige aarbei lyk. Langs hom is 'n man en vrou by 'n ewe groot aarbei.
Daar is geen perspektiewelike orde op die voorgrond nie; dit bestaan eerder uit 'n reeks klein motiewe sonder proporsie en logika. 'n Oorgroot eend speel met klein mensies onder enorme vrugte; visse loop op land terwyl voëls in die water voorkom; 'n passievolle paartjie is in 'n groot borrel toe; en 'n man in 'n rooi vrug staar na 'n muis in 'n deursigtige silinder.
Figure van albei geslagte kom in die drie poele voor. In die ronde, sentrale poel is meestal vrouefigure, wat met poue en vrugte versier is. Die vroue word omring deur 'n parade van naakte mans op perde, donkies, eenhorings, kamele en ander eksotiese of fantasiekreature. Verskeie mans doen akrobatiese toertjies terwyl hulle ry, oënskynlik om die vroue se aandag te trek, en dit lê klem op die aantrekkingskrag tussen die twee groepe. Die ander twee poele bevat mans en vroue wat op verskeie maniere pret het. Daar is voëls op die water, vis op land en mense in groot skulpe. Alles word omring deur oorgroot vrugtepeule en eierdoppe, en beide mens en dier eet aarbeie en kersies.
thumb|260px|Twee naakte figure in 'n deursigtige dop, wat die vrug van 'n plant is. Die indruk van 'n lewe sonder gevolge, of wat die kunshistorikus Hans Belting beskryf as 'n "onbedorwe en premorele bestaan", word bevestig deur die afwesigheid van kinders en ou mense. Volgens die tweede en derde hoofstuk van Genesis is Adam en Eve se kinders gebore nadat hulle uit die paradys verdryf is. Dit het daartoe gelei dat sommige resensente, veral Belting, teoretiseer dat die paneel die wêreld voorstel soos dit sou gelyk het as Adam en Eva nie uit die Paradys verdryf sou gewees het nie. Volgens Fraenger illustreer die toneel 'n "utopie, 'n tuin van hemelse vreugde voor die Sondeval, of – aangesien Bosch nie die bestaan van die leerstelling van erfsonde kon ontken nie – 'n toestand wat kan ontstaan as die mens, ná die boetedoening vir erfsonde, toestemming sou kry om na die Paradys en 'n toestand van stille harmonie terug te keer".
Regterpaneel
thumb|260px|'n Toneel uit die helpaneel met die lang ligstrale wat van die brandende stad op die agtergrond af kom.
Groot ontploffings op die agtergrond werp lig deur die stadspoorte en op die water in die middel. Volgens die skrywer Walter S. Gibson "omskep die weerkaatsing van die vlamme die water daaronder in bloed". 'n Pad met vlugtende figure word ook verlig, terwyl hordes gereedmaak om 'n naburige dorp aan die brand te steek. Die voorgrond is vol gemartelde of lydende mense. Sommige gooi op, ander word met 'n harp en fluit tereggestel; dit is 'n allegorie van musiek en versterk net die verskil tussen plesier en marteling. Op 'n ander plek sing 'n koor die woorde op iemand se sitvlak.
links|thumb|220px|Die "Boomman" van die regterpaneel en twee menslike ore met 'n dolk tussenin. In 'n holte in die torso is drie naakte mense wat by 'n tafel op 'n dier sit en 'n ten volle geklede vrou wat drank uit 'n vaatjie tap. Die fokuspunt van die toneel is die "Boomman", wie se hol torso gesteun word deur wat verwronge arms of verrottende boomstamme kan wees. Op sy kop is 'n skyf met demone en slagoffers wat loop om 'n groot doedelsak – wat dikwels as 'n tweeledige sekssimbool gebruik word – wat herinner aan 'n menslike skrotum en penis. Die Boomman se torso bestaan uit 'n gebreekte eierdop en die boomstam wat dit ondersteun, het doringagtige takke wat deur die brose wand steek. 'n Grys figuur met 'n pyl tussen sy boude klim 'n leer na die Boomman se sentrale holte. Die Boomman kyk verby die kyker, met 'n gesigsuitdrukking wat 'n mengsel van weemoedigheid en aanvaarding is. Belting wonder of die Boomman se gesig 'n selfportret is. Die gesig met 'n uitdrukking van ironie en 'n blik na die kant, sou dan die handtekening kon wees van 'n kunstenaar wat aanspraak op 'n bisarre prentjiewêreld gemaak het vir sy eie persoonlike verbeelding.